कञ्चनपुर विजेता
जिल्लाको प्रसिद्ध धार्मिक तथा ऐतिहासिक शीलदेवी मेलामा आयोजित प्रदेशस्तरीय भलिबल प्रतियोगितामा कञ्चनपुर टिम च्याम्पियन भएको छ । कञ्चनपुरले आयोजक बझाङलाई ३–२ सेटले पराजित गर्दै जिल्लाको सर्वाधिक पुरस्कार राशि १ लाख १ हजार रुपैयाँ जितेको छ ।
बझाङ — जिल्लाको प्रसिद्ध धार्मिक तथा ऐतिहासिक शीलदेवी मेलामा आयोजित प्रदेशस्तरीय भलिबल प्रतियोगितामा कञ्चनपुर टिम च्याम्पियन भएको छ । कञ्चनपुरले आयोजक बझाङलाई ३–२ सेटले पराजित गर्दै जिल्लाको सर्वाधिक पुरस्कार राशि १ लाख १ हजार रुपैयाँ जितेको छ । उपविजेता बझाङले ७५ हजार जित्यो । प्रदेश नम्बर ७ का विभिन्न जिल्लाका ७ टिमको प्रतिस्पर्धा गरेको स्पर्धामा डोटी तेस्रो भयो । डोटीले ४५ हजार पुरस्कार पायो ।खुला महिला भलिबलमा थर्ड आई विजेता र बझाङ सार्वजनिक यातायात टिम उपविजेता भए । बझाङका ८ टिमले प्रतिस्पर्धा गर्दा विजेताले २५ हजार र उपविजेताले १५ हजार पुरस्कार पाए । प्रदेशस्तरीय भलिबलको आयोजना जिखेविस तथा महिला भलिबल बझाङ सार्वजनिक यातायात र सुलोन पोल्टीफर्मले गरेका हुन् । प्रतियोगिताको व्यवस्थापन जिल्ला भलिबल संघ बझाङले गरेको हो । संघ बझाङका अध्यक्ष शिक्षाप्रेमी जोशीले विभिन्न जिल्लाका अनुभवी खेलाडीको सहभागिताले जिल्लामा भलिबल खेल प्रवद्र्धन गर्न ठूलो भूमिका खेल्ने बताए ।  भलिबलले शीलदेवी मेलाको शोभा र गरिमा बढाएको मेला व्यवस्थापन समितिका अध्यक्ष दलबहादुर विष्टले बताए । 